SESIFIKILE leso sikhathi sonyaka esinzima ngendlela eyisimanga, ikakhulukazi kubantu abangama kholwa, ngoba yisona sikhathi lapho indodana kaNkulunkulu, uMsindisi uJesu Kristo, afela izono zethu ukuze sisindiswe.
Baqinisile abantu abadala uma bethi izikhathi zamanje azisafani nezakudala, ngisho lokhu ngoba uma ubheka indlela esasiwubungaza ngawo uKhisimusi akusafani namanje, sekwaphela ngisho lesi ‘tayela’ sokuthi ungene kamakhelwane ngamunye udle bese udlulela komunye. Kwakumnandi lokho ngoba kwakukhomba kona ukuthi sesifikile isikhathi sikaKhisimusi.
Yazi ukuthi iPhasika luwusuku lwenjabulo kuSathane namadimoni akhe, ngoba kusuke kukhala amakholwa ngenxa yobuhlungu obunzima obenziwa kuJesu.
Ngesikhathi uJesu eshawa ehlukunyezwa bona besuke bekikiza bejabula, ngakho-ke uma nathi senza izinto zenjabulo ngalesikhathi esinzima kangaka- kufana nokuthi sijabula kanye noSathane.
Lesikhathi sinzima kakhulu ngoba kuningi okubi okwenzekayo, yingakho kuthiwa ngalesikhathi kumele sizile ukudla silindele ukubulawa koMsindisi, sizindle silindele ukuvuka kwakhe. Lesikhathi ngisibona siyithuba esinikezwa uNkulunkulu ukuthi sishintshe indlela esihamba ngayo, uma besenza okubi empilweni, kumele sikuthulule konke kwindodana kaNkulunkulu , ukuze uma ivuka ngosuku lwesithathu, sizalwe kabusha.
Incwadi eyingcwele ithi asikho isono esingcono kunesinye, okusho ukuthi noma ngabe untshontshe u-R2 esikhwameni sika mama wakho, noma ubulele umuntu, lokho kokubili kuyisono, ngakho asikho esingcono kunesinye.
Lesikhathi ngisibona siyithuba esinikezwa uNkulunkulu ukuthi sishintshe indlela esihamba ngayo. uma besenza okubi empilweni, kumele sikuthulule konke kwi ndodana kaNkulunkulu